पैह्‌ले ध्याς च इमारतें च कम्म औने आ’ले बू’टे न। उयां ते सभने बू’टे दियां लकड़ियां कुतै कम्म जरूर औंदियां न ते इमारतें दे कम्में च बी, पर भी बी इस ध्याς दे बू’टें गी इमारती लकड़ी दा नां देने दा मतलब एह् ऐ दे इन्दी बशेशता फलें-फुल्लें ते आयुर्वेदिक गुणें कोला जादा इमारतें दे कम्मे च ते फर्नीचर बगैरा बनाने आस्तै जियां टाह्‌ली ते तुनू दा फर्नीचर, भित, दरवाजे चकाठां बत्ते बगैरा बनदे न। इयां गै किकर बेशक्क आयुर्वेदिक गुणें कन्ने भरोचे दा ऐ एह्‌दे थमां निकले दा टैनिक चमड़ा कमाने दे कम्म औदा ऐ, फुल फलियां, सिक्कड़ ते गुन्द दवाइयें च कम औंदे न पर फी बी एह्‌दी लकड़ी दे बने दे शहतीर बत्ते बगैरा इमारतें दे कम्में च म्हतव रखदे न। इयां गै खैर, बिल्लन, कंसीर, फलाहि बगैरा, बू’टे आयुर्वेदिक गुणें च घट्ट नेईं जियां खैप दा कत्था, फलाहि दी दातन गले गी साफ करदी ऐ ते गुन्द जोड़ें गी जोड़दा ऐ, बिल्लन दे पत्तर मधुमेह दे मरीज गी दिन्दे न पर भी बी इन्दी जादा बशेशता लकड़ी दे मजबूत ते निग्गर होने करियै इमारतें दे कम्में च प्रधानता रखदी ऐ।